25 Maj 2023

**UNDP predstavlja Izveštaj ispitivanja javnog mnjenja „Mapiranje prikupljanja podataka za razvoj“**

Program Ujedinjenih nacija za razvoj (UNDP) na Kosovu ptredstavio je danas Izveštaj ispitivanja javnog mnjenja „Mapiranje prikupljanja podataka za razvoj“. Događaj je okupio stručnjake za podatke i predstavnike UNDP-a i kosovskih institucija, pružajući priliku da razgovaraju o podacima i digitalnoj agendi na Kosovu.

Tokom proteklih 20 godina, UNDP Kosovo u partnerstvu sa USAID-om/Kosovo kroz ispitivanje javnog mnjenja proizveo je kredibilne i nepristrasne podatke koje će koristiti kosovske institucije i drugi akteri kao ključno sredstvo za politike i dobro upravljanje usredsređene na čoveka. UNDP se 2022. godine obavezao da analizira uzroke ograničene upotrebe podataka i sistema razmene podataka i da ponudi preporuke o metodama za poboljšanje prikupljanja i upotrebe podataka.

Maria Suokko, stalna predstavnica UNDP-a, naglasila je u svom uvodnom obraćanju: „Pouzdani i ažurirani podaci su fundamentalno planiranje, politike i donošenje odluka usmerenih na čoveka. Digitalizacija pruža društvima značajne mogućnosti da poboljšaju efikasnost pružanja javnih usluga uz istovremeno povećanje transparentnosti i jačanje poverenja. Donošenje odluka zasnovano na dokazima ključno je za osiguranje da razvoj odgovara potrebama svih grupa stanovništva. UNDP je preduzeo ovu analizu kako bi razumeo uzroke ograničene upotrebe podataka i sistema za razmenu podataka. Preporuke pružaju priliku da se poboljša upotreba podataka i unapredi digitalna agenda Kosova“.

“Otvoreni podaci treba da dođu kao dizajn, a ne kao naknadna misao. Kosovske centralne institucije rade na stvaranju Upravljačkog tela podataka koje će raditi na politici podataka i standardima podataka, i biće sa AIS-om“, rekao je Lulezon Jagdžiu, savetnik premijera za IKT.

Izveštaj navodi izazove i daje preporuke koje će olakšati razmenu podataka između institucija i pristupe za unapređenje prikupljanja podataka, digitalizacije i njihove upotrebe za kreiranje politike zasnovane na dokazima. Nalazi ukazuju na poboljšanje u četiri pravca: pravni okvir, sistemi za praćenje, infrastruktura i ljudi.

Na događaju je takođe predstavljena platforma Public Pulse Visualizer koja pruža impresivno predstavljanje prikupljenih podataka od 2010. godine. Vizualizatoru se može pristupiti na <https://www.undp.org/kosovo/projects/public-pulse>.

Projekat ispitivanje avnog mnjenja koji je započeo 2002. velikodušno je finansiran i podržan od strane američkog naroda preko USAID-a/Kosovo.

**Za više informacija kontaktirajte:**

Burbuqe Dobranja, UNDP Saradnik za komunikacije

telefon: (038) 249 066 ext. 410;   mobile: 049 720 800      e-mail: [burbuqe.dobranja@undp.org](mailto:burbuqe.dobranja@undp.org)

Danijela Mitić, Saradnik za komunikacije UNDP

telefon: (038) 249 066 ext. 412;    mobile: 049 720 824     e-mail: [danijela.mitic@undp.org](mailto:danijela.mitic@undp.org)